THAI บินพิเศษรับคนไทย 155 ราย จากฮ่องกงกลับบ้าน คุมเข้มมาตรการ “โควิด”
THAI บินพิเศษรับคนไทย 155 ราย จากฮ่องกงกลับบ้าน คุมเข้มมาตรการ “โควิด”
THAI บินพิเศษรับคนไทย 155 ราย จากฮ่องกงกลับบ้าน คุมเข้มมาตรการ “โควิด”
24 ก.ค. 2563

นาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน) หรือ THAI เปิดเผยว่า บริษัทฯ จัดเที่ยวบินพิเศษรับคนไทยจากฮ่องกงที่มีความประสงค์เดินทางกลับประเทศไทย
โดยให้ความร่วมมือกับกระทรวงการต่างประเทศของไทย และสถานกงสุลใหญ่ ณ เมืองฮ่องกง จัดเที่ยวบินรับผู้โดยสารชาวไทยจำนวน 155 คนเดินทางมาในเที่ยวบินที่ ทีจี 607 เส้นทางฮ่องกง-กรุงเทพฯ ออกจากฮ่องกง เมื่อวันที่ 23 กรกฎาคม 2563 เวลา 20.45 น. (เวลาท้องถิ่น) ถึงกรุงเทพฯ เวลา 22.25 น. โดยมีพนักงานการบินไทยและหน่วยงานที่เกี่ยวข้องที่ท่าอากาศยานฮ่องกง และท่าอากาศยานสุวรรณภูมิ ร่วมปฏิบัติหน้าที่ประสานงานและอำนวยความสะดวกให้แก่ผู้โดยสาร
นอกจากนี้ การบินไทยยังได้ทำการขนส่งสินค้าในเที่ยวบินทั้งขาไปและขากลับด้วย ทั้งนี้การบินไทยมีความยินดีในการปฏิบัติภารกิจอย่างต่อเนื่อง เพื่อให้พี่น้องชาวไทยที่ประสงค์เดินทางกลับบ้านในเที่ยวบินต่อๆไป ได้กลับบ้านโดยสวัสดิภาพ
      